بعدني اشتاك الك جانت الغيرك راح
كبل من جنت شاب وعمري ضيعته
لدور مكان بكلبي ما بي خيط
كلب تمساح جبته بكلبي بدلته
كصر جلدك وبين ثوب عضمك نايي
خلك راعي من جيبن يمك اسكته
حجيك والرسايل مو شغل يومين
شغل اسنين وانت بلحضه ضيعته
بنيد انت الامل وانا البديت انساك
ما بينه الخسر بينه اليغم كصته
كتلي وياك لاخر نفس
بس حاشاك كبل اول نفس من رده ما شفته
مثل شخصك المرو احلى عندي اهواي
مثلك روحي واحد ما معبرته
احمد الله اصلي الناس طبت خير
جا بيت العرش بأول شهر دسته
تسمعني اغاني وأنا ابن الريف
المثلي بحال اغاني بحال سالفته
اول شي سمعته شكد احبك ليش
كتلك بس سمعته الدمع وكعته
تذل الفاركاك سبب ساسك طين
ما بيه الذنب الذنب بيك انت
مو انا اليوكف وكفه استهزاء
ولا انا الوكع والناس شايلته
ومواني اليطيح دمعه للمحبوب
بس للخوه توكع تمدعته بسكته
ولااني اليتاني شوكت اخوه ايطيح
حتى اتباها لو كلولي طيحته
ومواني المضيع بل ضباب الطير
بس لخاطرك كلت انا ضيعته
بزمن شهكت نفس جا ضارب اسرائيل
امكانيتي ولاكن وطبعي غيرته
خنتني انت وكلهم يجرب جان
كلبه يحبني مو كبل اني جربته
وطلعلك عذر خاطر اسكت الناس
ولكه العذر كبل الناس حافضته
صفنت ليل ساكت والجكاره كبور
شماورث نفس كبرك يهز جثه
الشمس توكع اذا تدري الكمر مشتاك
يطلع للسمه والعشره لازمته
تذكر من كلتلي تحبني
كتلك لا كبل يومين
اعرفك يا عشك شفته
بلون شفايفك كاسرت اخر كاس
سكرت بضوكهن والكاس ما ضكته
عشت بعمر شايب عمره خمس اسنين
بعده ستوه يمشي وللكبر جته
كلمن ذكرهالك ياشل اشمن بي
والزم ذكرتك ويكلي ها عفته
بعدني اذكرك لا تضن سهله انساك
وحقك ما نسيتك والعشك عفته
مكانك جان خالي البي هذاك اليوم
غيرك بي كعد وتوقعت انت
انا المجروح كبلك جرح اسمع اليل
يسهر اهل العشك ما يسهر بقصته
بعدك على عشك مو خبره ما مجروح
ما ضايك اليل .الحسره . والسكته
ما ضايك دمعتك . ما بجيت بعيد .
ممحاجي كبل زفوها صاحبته .
ما شارب خمر من ليلك لحد ليل
ممتاني التحبه اباب مدرسته
الماضايك هذن البشر ما محسوب
هسة تأكتد ثق مو بشر انت
اليبني احلم غيره بجفه عمره يطول
بنيت احلام غيري وحلمي شيعته
لذالك كلبي راد يحبك وحاشه
وكف كدامك لاكن ما كتر تسته
وداعا يا عشرك يا كاس تالي اليل
يا صفنت امسودن ما دره بقصته
بس عندي طلب لتخلي غيري انسان
يضوك الاني ضكته وبل عشك حشته
وعهد مني منبوسن جفي راح اشتاك
لان ضلات اشافك فوكه من بسته
لـعلي المحمداوي